USA Kongressi Raamatukogu arhiivides on juba viisteist aastat tegeletud oluliste audiodokumentide säilitamisega. Nüüd kanti nimekirjadesse järjekordne sats „kultuuriliselt, ajalooliselt ja esteetiliselt märkimisväärseid” heliühikuid, nende hulgas ka briti bändi Radiohead 1997. ilmunud album OK Computer.
"OK Computer" oma infoajastu düstoopiaga, mida iseloomustavad korrumpeerunud poliitikud, psühhopaadid, konsumerism ja lennuõnnetused, pälvis kuraatorite tähelepanu kui oma aja oluline dokumenteerija, kirjutab The Guardian.
25 plaadi hulgas, mis lisaks Radioheadile veel austava positsiooni pälvisid, olid näiteks räppar Lauryn Hilli „Miseducation of Lauryn Hill”, The Doorsi esimene plaat, Joan Baezi esimene sooloalbum ja koomik Steve Martini „ A Wild and Crazy Guy”komöödiaplaat.
Vanimad salvestised Kongressi Raamatukogu arhiivides pärinevad 1890-ndatest.
Kuula lugu "Karma Police" Radioheadi "OK Computerilt"